
Sezona je gotova, 
borba se nastavlja! 


Drugarice i drugovi, poštovani 
pretplatnici i čitaoci Direktne ak- 
cije, došli smo do kraja još jedne 
sezone izlaženja našeg nedeljni- 
ka. Sada već tradicionalnu pauzu u 
izdavanju biltena napravićemo do 
prvog četvrtka u septembru, ka- 
da nastavljamo sa publikovanjem 
u uobičajenom ritmu. 

Ovu sezonu zatvaramo u at- 
mosferi silovanog iščekivanja 
tzv. datuma za pridruženje EU, 


opšte bede i nezaposlenosti, pro- 
gona radnika FIAT-a i drugih 
preduzeća, zatvaranja biblioteka 
za slepe i drugih rezanja davanja 
za društvene potrebe, ali i ma- 
sovnih protesta protiv takvog 
stanja širom sveta. Nadamo se da 
ćemo od naredne sezone moći da 
izvestimo kako se radnička klasa 
Srbije masovnije priključila tom 
globalnom trendu borbe protiv 
sistema. 


Još jednom pozivamo sve zainte- 
resovane da unaprede sadržaj 
našeg lista svojim prilozima 
u vezi sa položajem i borbom 
radničke klase, koje ćemo sa 
zadovoljstvom objavljivati. Ta- 
kođe, ovo je i prilika da vas pod- 
setimo da je Direktna akcija gla- 
silo radničke klase, zahvaljujući 
finansijskoj nezavisnosti koja je 
bazirana na tome da naš bilten 
štampamo isključivo zahvaljujući 
donacijama i pretplatama radni- 
ca i radnika. Zbog toga vas još 
jednom molimo da se, ukoliko 
ste u prilici, pretplatite, obnovite 
pretplatu, donirate ili na drugi 
način pomognete naš i vaš list. 


Putari stupili u štrajk 

Radnici svih 26 putarskih 
preduzeća u Srbiji stupili su u 
štrajk, nezadovoljni nedostat- 
kom novca za održavanje puteva 
i stanjem u putnoj privredi. Oni 
traže da se sistemski reši pro- 
blem finasiranja i održavanja 
puteva i putarskih preduzeća, 
tako da se deo novca od akciza 
na gorivo koristi za održavanje 
puteva. Prema procenama, bez 
rešenja problema u roku od dva 
meseca bez posla će ostati svih 
10.000 radnika, a putarskim 
preduzećima nedostaje šest mili- 
jardi dinara kako bi do kraja go- 
dine preživela i pripremila se za 
održavanje puteva u zimskim 
uslovima. 

Naučni radnici najavljuju štrajk 

Zaposleni u naučnoistraživačkim 
delatnostima Srbije najavili su 
protest za 2. jul, na Trgu Nikole 
Pašića (Bivšem Trgu Marksa i 


Engelsa), jer su rebalansom bu- 
džeta smanjena izdvajanja za 
nauku. Poslednju platu primili 
su za april, a novac za osnovna 
sredstva za rad ne dobijaju od 
početka godine. Oni ukazuju da 
su rebalansom budžeta za 2013. 
godinu izdvajanja za nauku do- 
datno smanjena za 1,8 miliona 
dinara. Naučnici u Srbiji često ra- 
de u uslovima štetnim po zdravlje 
zbog zastarelih laboratorija, a 
učešće na međunarodnim sku- 
povima i slične troškove sami 
plaćaju. 

Propadandni spektakl Žandarmerije 

Na Adi Ciganliji će se 27. juna 
održati, kako mediji javljaju, 
“taktička vežba Žandarmerije 
nakon koje sledi DJ set”. Ne- 
posredno pre ove opskurne najave 
pojavio se visoko budžetni spot 
za pesmu “Moja zemlja” grupe 
Amadeus bend, u kome je obilato 
korišćeno ljudstvo i oprema Žan- 


darmerije. Odobrenje za uče- 
šće Žandarmerije u snimanju 
spota, za koji se i dalje ne zna 
ko ga je i koliko platio, dao 
je direktor policije Milorad 
Veljović a zahtev je podneo sam 
Bratislav Dikić, komandant Žan- 
darmerije, koji se i pojavljuje 
u spotu. Ovo je samo još jedna 
u nizu aktivnosti države koja 
služi zastrašivanju stanovništva 
policijskom silom, i slavljenju 
te, najveće i najorganizovanije 
bande huligana u nas, odgovorne 
za nebrojene zločine i zlodela, i 
zadužene za održavanje “reda i 
mira” naših gazda. 



“JA SAM SIN SEUAKAIZNAM KAK0 JE NA SELU. ZATO SAM HTI0 PA SE 0SVETIMINIJE Ml ŽA0” (Gavrilo Princip) 






Preporučujemo film 


ZMREMNIDE V 

Od Raciie do oekiaraciie 

Izglasana deklaracija predstavlja najkarakteristi- 
čniji prilog aktuelnog režima u nadovezivanju na re- 
vizionističku istorijsku politiku prethodnog, koji je 
dao ideološki ton rehabilitaciji i normalizovanju snaga 
poraženih 1944-1945. i pojedinaca koji su bili akte- 
ri ili simpatizeri snaga kolaboracije i kvislinštva. 


Skupština Srbije je na vanrednoj 
sednici 21. juna 2013. usvojila 
„Deklaraciju o osudi akata protiv 
civilnog mađarskog stanovništva 
u Vojvodini počinjenog 1944 - 
1945. godine”. Predlog deklaracije 
je poslaničkim klubovima pro- 
sleđen manje od 24 časa pre za- 
kazane vanredne sednice, a njeni 
predlagači su SNS i SVM, dok su je 
podržale SPS, DS i LDP. 

Šta je neobično u ovom događaju? 
Neobično je to da predsedavajući 
skupštine zakazuje vanredno za- 
sedanje povodom izglasavanja de- 
klaracije o istorijskim događajima 
iz razdoblja Drugog svetskog ra- 
ta u kojoj se nameću uprošćene 
ocene o događajima koji su usledi- 
li nakon oslobođenja Vojvodine 
1944. Pri tome, previđa se čitav 
istorijski kontekst, tj. događaji 
na istom području koji prethode 
onim događajima koji se osuđuju 
u predlogu deklaracije. 

Stvari postaju jasnije kada se uzme 
u obzir očekivana poseta Beogra- 
du predsednika Mađarske Janoša 

Daliste 
znali q 

...da je godišnji profit kom- 
panije McDonald's duplo ve- 
ći od zbira plata svih njenih 
prodavaca? 

Ч _ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


Adera. Dakle, bilo bi pogrešno 
ovu vanrednu sednicu razumevati 
samo u kontekstu političke kom- 
binatorike i stvaranja političkih 
saveza u Narodnoj skupštini, 
kao i kupovinom potencijalnog 
savezništva uoči priželjkivanih 
pokrajinskih izbora (što je činila 
Demokratska stranka u Vojvodini 
godinama tolerišući neofašistički 
festival u Kanjiži). Aktuelni srpski 
režim očekuje od aktuelnog ma- 
đarskog režima da nastavi sa 
pružanjem podrške Srbiji u tzv. 
evropskim integracijama, kao što 
priželjkuje izvestan upliv kapitala 
iz Mađarske. 

Mađarska vlada usvajanjem, 
ili iznuđenim potenciranjem, 
jedne ovakve deklaracije kupu- 
je dodatnu političku naklonost 
nacionalističke i konzervativne 
javnosti u Mađarskoj. Ader iz Peš- 
te ne dolazi kao pogruženi advo- 
kat nacionalističkog koncepta po- 
raženog 1945, već kao moralni 
zastupnik onih koji su navodno 
nevino stradali nakon reintegraci- 
je Bačke i Baranje u sastav jugo- 
slovenske države. Ovim činom 
dodatno se daje za pravo danas 
vrlo glasnom delu (velikodržavne) 
mađarske javnosti koji boluje od 
stoletnog trijanonskog kompleksa. 

Naravno, ulazak u Evropsku uni- 
ju ne podrazumeva ekonomsko 
blagostanje i otklanjanje naj- 
akutnijih društvenih problema. 
Upravo na primeru Mađarske 
jasno se vidi da ulazak u Evropsku 
uniju ne otklanja dalje ekonomsko 
propadanje, socijalno raslojavanje i 
fašizaciju društva. 

Milan Radanović 

BBC-jeva doku- 
mentarna serija 
od šest delova o 
američkoj tajnoj 
službi koja od 
drugog svetskog 
rata na mnoge na- 
čine oblikuje svet 
u kome živimo. U 
ovom programu 
pokriven je dobar deo istorije CIA-e 
tokom hladnog rata - od Berlina koji je 
tokom drugog svetskog rata bio špijun- 
ska prestonica sveta, preko uvođenja 
novih tehnologija u špijuniranje, do 
obaranja vlada u raznim državama, fi- 
nansiranja državnih udara, sprovođenja 
terora nad stanovništvom i još mnogo 
toga. U celini, prilično površno, ali 
informativno. 



Brazil (1985) 



Naučnofanstastična 
satira o brutalnom 
militarizovanom i 
birokratizovanom 
društvu smeštena 
u retro-budućnosti. 
Glavni lik po- 
kušava da ispravi 
administrativnu 
grešku i zbog toga 
postaje državni neprijatelj. 


Missing (1982) 

Tokom vojno-faši- 
stičkog državnog 
udara u Čileu 
1973. kojim je na 
vlast došao general 
Augusto Pinoče, 
nestao je Čarls 
Horman novinar, 
levičar američkog 
porekla. Njegova 
žena pokušava da 
ga nađe, a uskoro joj se pridružuje i nje- 
gov otac, konzervativac koji ne podržava 
ideje svoga sina. Zasnovano na istinitim 
događajima. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUILNO 



Slučal FIHT: pokrenuta krlvlčna Istragal 

Namera našeg obraćanja javnosti je, pre svega, upozoravanje radnika FIAT-a, 
i čitave Srbije, da je vladajuća klasa krenula u odmazdu protiv onih koji nisu 
spremni da mirno gledaju kako im živote uništavaju bahate gazde. 


Tokom jučerašnjeg dana član 
Anarhosindikalističke inici- 
jative, i jedan od aktivista 
Grupe za podršku radnicima 
FIAT-a, Slobodan Stamenčić 
iz Kragujevca, saslušan je u 
policiji u vezi sa slučajem sa- 
botaže koji se nedavno desio u 
pogonu FIAT-a u tom gradu. 

Podsećamo da je krajem maja 
ove godine u kragujevačkoj 
fabrici automobila FIAT ošte- 
ćen, kako su preneli gotovo 
svi mediji, 31 novi automobil 
marke FIAT 500L. Vozila su, 
kako je javljeno tokom traja- 
nja medijske hajke, izgrebana 
oštrim predmetom i na njima 
su ispisane protestne poruke 
protiv vlasnika fabrike i šefa 
smene. 

Saslušavanje je od strane 
policije obrazloženo pokre- 
tanjem zvanične istrage u vezi 
sa krivičnim delom „Unište- 
nja i oštećenja tuđe stvari“ 
povodom nedavnog slučaja 
oštećenja vozila u FIAT-u. 
Pošto Stamenčić nije zaposlen 
u FIAT-u, pa samim tim nije 
ni imao prilike da učestvuje 
u inkriminisanoj akciji, ovaj 


poziv na informativni razgovor 
može se shvatiti samo kao na- 
stavak pritisaka. 

Namera našeg obraćanja javno- 
sti je, pre svega, upozoravanje 
radnika FIAT-a, i čitave Srbije, 
da je vladajuća klasa krenula u 
odmazdu protiv onih koji nisu 
spremni da mirno gledaju ka- 
ko im živote uništavaju bahate 
gazde. Zvanično pokretanje 
istrage govori o tome da se sa 
medijske hajke na sabotere i 
one koji ih podržavaju prešlo na 
pokretanje krivičnih postupaka 
protiv onih koji se državi za to 
učine pogodnim. Potrebno je 
stvoriti najširi front za odbra- 
nu radnika FIAT-a i sprečavanje 
daljih napada države. 

Sada je i trenutak u kome FIAT 
i država moraju da se oglase i 
saopšte javnosti koliko je tačno 
vozila oštećeno, te da fotografije 
oštećenja stave javnosti na uvid. 
Fotografije koje su Stamenčiću 
date na uvid prilikom saslušanja 
pokazuju minornu štetu na 
automobilima. Već skoro mesec 
dana mediji naduvavaju ovaj 
slučaj i govori se o velikim 
oštećenjima, pa je ovo prilika da 


dobijemo zvanične informacije 
o tom slučaju. 

Pozivamo radnice i radnike 
FIAT-a da okrenu leđa žutom 
sindikatu Zorana Markovića 
i udruže se u sopstveni 
autentični radnički sindikat, 
te na taj način izbore za bolje 
uslove rada i veće zarade. Ta- 
kođe, pozivamo i celokupno 
radništvo Srbije da se stavi na 
stranu kragujevačkih radnika i 
ne dozvoli hapšenja i krivično 
gonjenje ljudi koji su se u oča- 
ju usled veoma teških radnih 
uslova okrenuli radikalnim 
metodama borbe. 

Vreme je da radništvo Srbije 
odbaci korumpirani birokrat- 
ski sindikalizam koji je u služ- 
bi gazda i države, i da se na 
svojim radnim mestima orga- 
nizuje u direktno-demokratske 
antikapitalističke sindikate ko- 
ji će zaista štititi interese radni- 
čke klase. 

Ne državnoj represiji nad rad- 
nicima FIAT-a! 

Generalni sekretarijat ASI 
(u Beogradu, 22. jun 2013.) 


Sramne presude grckim borcima za slobodu 


Direktna akcija nije imala ranije 
priliku da obavesti našu javnost da 
su 3. aprila ove godine pripadni- 
ci urbane gerilske organizacije 



Revolucionarna borba iz Grčke, 
poznate po napadima na grčke 
sudove, policijske stanice, banke 
i zgradu američke ambasade u 
Atini 2007. godine, prvostepeno 
osuđeni na sramotno visoke zat- 
vorske kazne. Nikos Maziotis je 
osuđen na na 50 godina zatvora, 
Pola Roup i Kostas Gournas su 
osuđeni na po 50 godina i 6 mese- 
ci zatvora, Vagelis Statopoulos je 
osuđen na 7 godina i 6 meseci, 


dok je Hristoforos Kortesis dobio 7 
godina zatvora. Jasno nam je da je 
strah od revolucije razlog zbog kog 
se grčka država ovako brutalno 
razračunava sa pripadnicima Re- 
volucionarne borbe , čiji je jedan od 
članova Lambros Fountas ubijen 
prilikom hapšenja 2010. godine, 
ali smo sigurni da su kazne na koje 
su osuđeni naši drugovi daleko 
veće nego što će trajati sistem koji 
ih je na njih osudio. 


















Prošlog četvrtka je na ulice gradova širom 
Brazila izašlo preko million demonstranata. 
Jedan 18-godišnjak je ubijen u naletu automobi- 
la na demonstrante, a nekoliko desetina lju- 
di je povređeno. Zabeleženo je i nekoliko 
veoma oštrih uličnih sukoba - demonstranti 
su doslovno bacali policajce u more. Za ovu 
nedelju najavljeni su novi protesti. Iako su vla- 
sti pre nekoliko dana vratile nekadašnje cene 
prevoza, narod Brazila ne odustaje od protesta, 
a demonstracije poprimaju karakter otvorene 
borbe protiv kapitalizma. 

Brazilska elita očigledno je smatrala da se širo- 
ke narodne mase mogu zauvek držati pod kon- 
trolom starom taktikom „hleba i igara”, ali to 
više nije slučaj, naročito kod mlađih generacija 
koje mnogo jasnije shvataju nepravdu. Narodu 
Brazila se nimalo ne dopada činjenica da 
vlast namerava da potroši 26 milijardi dolara 
za pripremu svetskog fudbalskog prvenstva. 
Trošenjem tolikog novca na sportske stadione 
vlasti su narodu zapravo pokazale da novca 
u zemlji svakako ima, ali se on troši na neke 
druge stvari, a ne na one koje su najpotrebni- 
je, kao što su zdravstvo, školstvo i druge važne 
javne delatnosti. Prema sprovedenim anketa- 
ma, tri četvrtine stanovnika Brazila podržava 
demonstrante. 


Sledeči veliki protesti očekuju se 1. jula, kada 
je zakazan generalni štrajk. „1. jul je dan kada 
če ceo Brazil stati!”, poruka je koja se širi preko 
društvenih mreža na internetu. 

Berlin - Skup solidarnosti s radnicima 
izPoljske 

U okviru međunarodnih dana akcije, na koje 
je pozvalo Međunarodno udruženje radnika, 
ispred Poljskog instituta u Berlinu je održana 
radnička straža (tzv. ,,piket“) u znak solidarnosti 
s poljskim radnicima. Skup je organizovao Novi 
sindikat nezaposlenih, koji je deo nemačkog 
anarhosindikata FAU. Na skupu, na kome su 
prisustvovali i članovi poljskog sindikata ZSP, 
pružena su obaveštenja o radnim i socijalnim us- 
lovima u Poljskoj, o šokantno niskim davanjima za 
nezaposlene, kao i o novim pokušajima vlasti da 
oduzmu povlastice i zdravstvenu zaštitu svakome 
ko odbije ponuđeni posao. Date su i informacije 
o nepoštovanju osmočasovnog radnog vremena i 
o drugim antisocijalnim namerama vlasti, kao što 
je odvođenje beskučnika u kontejnere. 

Aktivisti iz FAU i ZSP, koji se napravili priručni- 
ke sa savetima za nezaposlene poljske imigran- 
te u Nemačkoj, razgovarali su sa prolaznicima 
o nužnosti međunarodnog radničkog solida- 
risanja, naglašavajući da radnici treba zajedno 


da se bore za poboljšanje radnih uslova umesto 
da tonu u destruktivni glib konkurencije i 
međusobnog nadmetanja. 

Antif ašistička patrola motorista u Atini 

U Atini je u četvrtak uveče (20. juna) održana 
velika antifašistička patrola motorista. Kolona 
u kojoj je bilo oko 150 motocikala krenula je iz 
četvrti Eksarhija, prošla kroz centralnu i sever- 
nu zonu Atine, da bi se na kraju ponovo vratila 
u Eksarhiju. Učesnici ove živopisne parade, koja 
je ovog puta okončana bez incidenata, kretali su 
se gradom pod crveno-crnim zastavama i uz- 
vikivali antifašističke slogane. 

Ovo je bila peta parada sličnih razmera orga- 
nizovana u Atini, a na nekoliko prethodnih uče- 
snici su bili napadnuti od strane policije, kao što 
je bio slučaj u septembru prošle godine kada je 
nekoliko učesnika bilo uhapšeno i maltretirano 
u policiji. Patrola je u četvrtak prošla kroz delove 
grada u kojima pretežno živi negrčko stanovni- 
štvo i u kojima je u poslednje vreme zabeležena 
pojačana aktivnost fašista. Prošlog meseca jedan 
34-godišnjak, povezan sa fašističkom grupacijom 
„Zlatna zora“, uhapšen je zbog napada na lokal 
jednog imigranta, a tokom istrage je priznao da je 
bio učesnik tzv. „građanske patrole“ koja je svake 
noći ,,delovala“ u tom delu grada. 


Centar za liberterske studije predstavlja: 

Beda studentskog života 



Subverzivni pamflet iz 1966, koji do danas 
nije izgubio skoro ništa od svoje aktuelnosti. 
Beda studentskog života razmatrana u 
njenim ekonomskim, političkim, socijal- 
nim, psihološkim, seksualnim i posebno 
intelektualnim aspektima, uz predlog za nje- 
no ukidanje. 



SLOGAN IZ BRAZILA - NE TREBA NAM SVETSKO PRVENSTVO. TREBA NAM 
NOVAC ZA BOLNICE I OBRAZOVANJE 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 





































